### Resumé

I budgetforlig 2024-2027 fik Børne- og Familieudvalget rammeudvidelser på 29 mio. kr. Forud for det havde Børne- og Familieudvalget fremført udfordringer for ca. 50-55 mio. kr. Derfor er der behov for at gennemføre reduktioner. Forvaltningens vurdering af behovet for reduktioner er 26 mio. kr.

Børne- og Familieudvalget har på mødet 23. november 2023 behandlet katalog med reduktionsforslag og sendt forslagene i høring.

Forvaltningen har modtaget 123 høringssvar, som alle er vedhæftet på sagen. Forvaltningen har struktureret høringsforslagene og udarbejdet sammenfatninger af de gennemgående temaer i høringssvarene på dagtilbud- og skoleområdet.

Udvalget skal nu træffe beslutning om, hvilke forslag der skal gennemføres.

### Sagsfremstilling

I budgetforlig 2024-2027 fik Børne- og Familieudvalget rammeudvidelser på 29 mio. kr. Forud for det havde Børne- og Familieudvalget fremført udfordringer for ca. 50-55 mio. kr. Derfor er der behov for at gennemføre reduktioner. Forvaltningens vurdering af behovet for reduktioner er 26 mio. kr.

#### Historik

Børne- og Familieudvalget har på mødet 23. november 2023 behandlet katalog med reduktionsforslag og sendt forslagene i høring (Sagspunkt 115 og 116).

**Børne- og ungedirektøren** indstillede,

at det godkendte reduktionskatalog sendes i høring, således at udvalget kan træffe endelig beslutning om reduktioner på mødet 18. januar 2024.

#### Beslutning

Et flertal på 4 medlemmer stemte for: Asger Olesen, Christian Jakobsen, Nicolai Jacobsen og Olga Nilsson.

George Jacobsen, Doris Holm, Lærke Winther og Nadia Overgaard undlod at stemme.

Bruno Henriksen var fraværende.

#### Høring

Høringsfristen var 4. januar 2024. Der er modtaget 123 høringssvar. De fleste høringssvar er fra formelle høringsparter såsom bestyrelser, MED og handicaprådet. Herudover er der kommet flere tilkendegivelser fra ikke berettigede parter.

Alle høringssvar og tilkendegivelser er vedhæftet som bilag til sagen. Da der er kommet mange høringssvar på skole- og dagtilbudsområdet har forvaltningen også udarbejdet sammenfatninger med de gennemgående temaer i høringssvarene. Det anbefales, at læse alle høringssvar.

Høringssvarene er struktureret på følgende måde i bilagene:

1. Høringssvar vedrørende Dagtilbud
2. Høringssvar vedrørende Uddannelse & Læring
3. Høringssvar vedrørende Familie & Forebyggelse
4. Øvrige høringssvar og modtagne tilkendegivelser

Udvalget skal nu træffe beslutning om hvilke reduktionsforslag, der skal besluttes.

### Klima og resiliensvurdering

Ingen bemærkninger

### Sagens videre forløb

Sagen behandles alene i Børne- og Familieudvalget.

### Historik

#### Børne- og ungedirektøren indstiller, 18. januar 2024 punkt 1:

at der besluttes reduktioner for 26 mio. kr.

#### Beslutning fra Børne- og Familieudvalget 18. januar 2024 punkt 1:

Et flertal bestående af 4 medlemmer Asger Olesen, Christian Jakobsen, Nicolai Jacobsen og Bruno Henriksen stemte for reduktionsforslagene:

B: FabLab tværkommunalt samarbejde lukkes (-200.000 kr. i 2025)

C: Fjernelse af centralt tilskud til Hvem Styrer Orkestret uddannelse (-467.000 kr. i 2025)

G: Reduktion af Børne og Familiecentret (-500.000 kr. i 2025)

H: Ændringer i personalesammensætningen i daginstitutionerne (-3.975.000 kr. i 2025)

I og Nils Kristiansen: Reduceret åbningstid i daginstitutionerne 1 time (-1.064.000 kr. i 2025)

K: Nedlæggelse af aftenpasning i [adresse] (-157.000 kr. i 2025)

M: Reduktion i lønbudgettet for almenskolerne -1% (-6.228.000 kr. i 2025)

O, P, Q og R: Reduktion i lønbudgettet for specialtilbud på skoleområdet -4% (-8.420.000 kr. i 2025).

Et mindretal på 3 medlemmer George Jacobsen, Doris Holm og Nadia Overgaard stemte imod, og ønsker sagen indbragt til afgørelse i Byrådet i medfør af styrelseslovens § 23.

Olga Nilsson og Lærke Winther var fraværende.

#### Beslutning fra Økonomiudvalget, den 29. januar 2024, punkt 35:

Et flertal i Økonomiudvalget bestående af Jesper Mathiesen, Oliver Kristiansen, Joachim Thomsen, Jacob Olsen og Steve Carlsen anbefalede beslutningen fra Børne- og Familieudvalget.

George Jacobsen, Anton Carlsen, Torben Bruun og Charlotte Schultz stemte imod.

### Beslutning

Et flertal på 19 medlemmer bestående af Jesper Mathiesen, Ulla Søndergaard, Bitten Eriksen, Jacob Olsen, Bruno Henriksen, Liva Svendsen, Asger Olesen, Steve Carlsen, Holger Jeppesen, George Bech, Christian Jakobsen, Nicolai Jacobsen, Elias Kjær, Joachim Thomsen, Zelma Simonsen, Oliver Kristiansen, Anette Vestergaard, Ursula Mogensen og Karsten Nissen godkendte beslutningen fra Børne- og Familieudvalget.

Et mindretal på 11 medlemmer bestående af Albert Frandsen, Daniella Henriksen, Anton Carlsen, Johnny Larsen, Nicolaj Hermansen, Ragner Mortensen, Kristine Danielsen, Doris Holm, Charlotte Schultz, Nadia Overgaard og Tejs Christiansen stemte imod.

Fraværende: Torben Bruun.